О Т Ч Е Т

за дейността на НЧ “Ана Маймункова-1894г“.с.Воден

през 2023 година

Уважаеми гости и читалищни дейци,

Има един уникален културен феномен от световна величина, един само наш си модел и това е българското читалище. Съвременното читалище е наследник на българската самодейност през периода на възраждането. Целта му е била една-съхраняване на традиционните български ценности и добродетели. Там е създадено мястото за просвещение ,което и до днес е така. Българинът винаги се е стремил към знание, съзнавайки че е наследник на братята Кирил и Методий. Той винаги е търсил книгата като врата към света.

И една от важните първи задачи на читалищата е било библиотечното дело и неговото обогатяване. Читалището е сърцето на селото и местната общност, то е единствения създател на културния живот.

През изтеклата 2023 година са регистрирани 463 посещения на библиотеката. Броя на читателите е 22, като от тях 18 на пенсионна възраст.

Оформени бяха литературно-художествени кътове за всички официални празници и бележити дати. В месеца на книгата – м. Април ,децата от Детската градина посетиха и разгледаха библиотеката. Отпразнуван бе и деня на детето-1 юни. Проведоха се Спортно занимателни игри и рисунка на тема „Моето село“

Всички инициативи в читалището се случват с активната взаимна работа на Читалищното Настоятелство ,самодейците от фолклорната група „Воденски славеи“ и част от пенсионерите.

Етнографската музейна сбирка „От гегата и ралото до първия компютър „ се посещава често от туристи и гости на селото. През летните месеци бе направен частичен ремонт на сградата ,който промени облика на библиотеката, фоайето и компютърната зала.

През месец юли се наложи да се проведе частично изборно събрание, тъй като г-жа Мартинова –Председател на ЧН подаде молба да бъде освободена поради здравословни причини. За Председател на Читалищното настоятелство бе избрана Иванка Мартинова.

За организиране на Читалищните мероприятия и чествания се ръководихме от Общинския културен календарен план .На територията на селото бяха отбелязани

Бабин ден, Трифон Зарезан, 8 ми март, Деня на детската книга и изкуства за деца. На 21 септември в сградата на Читалището бе даден курбан за здраве по повод ремонта на църквата. Отбелязани бяха и Деня на пенсионера, Игнажден , Коледно и Новогодишно тържество. Гордеем се със нашите самодейки от фолклорната група “ Воденски славеи“ и не пропускаме да

популяризираме техните успехи. Групата наброява 10-12 жени През изтеклата 2023 г. групата взе участие в гр. Болярово-деня на самодееца и 3 март във

фолклорния фестивал „Тунджа пее и танцува“, гр.Елхово в с. Доситеево-празника на сусама, община Харманли ,където бе удостоена със сребърен медал и специалната награда на журито. Взе участие и във фолклорния фестивал „Богородична стъпка“ град Стара Загора участие има и в Конкурса за Странджанска песен с.Росен община Созопол „ с песните на Тома Янчев“ където се класира на второ място.

Читалищното Настоятелство през изтеклата година се стремеше да разнообрази делниците и празниците на селото. Без да мислим, че сме направили всичко и сме постигнали изключителни резултати. Ще продължим да работим и за напред и разчитаме на всички да се включват в мероприятията.

Настоятелството е благодарно за помощта и доброто сработване на Общинското ръководство и Кметството ,които са в основата на организиране и финансово обезпечаване на мероприятията.

Това накратко е дейността за изминалата 2023 година. Предлагаме отчета да одобрен от Общински съвет град Болярово.

21.03.2024 г. Председател:………………

с.Воден /Иванка Мартинова/